

 **REPUBLICA MOLDOVA  CONSILIUL\_RAIONAL TELENEȘTI**

 MD-5801, or.Teleneşti, str.31 August, 9 tel: (258)2-20-58, 2-26-50, fax: 2-24-50

[www.telenesti.md](http://www.telenesti.md), consiliul@telenesti.md, posta@telenesti.md

**DECIZIE nr. 1/7**

din 26 ianuarie 2017

”Cu privire la aprobarea Planului raional de acţiuni pentru anii

2017-2020 privind implementarea Strategiei naţionale de prevenire

şi control al bolilor netransmisibile pe anii 2012–2020”

 În scopul reducerii morbidităţii, invalidităţii şi mortalităţii premature cauzate de bolile netransmisibile, reducerii impactului bolilor netransmisibile asupra sănătăţii publice în raionul Teleneşti, precum și reducerea influenţei factorilor de risc comportamentali (consumul nociv de alcool, consumul tutunului, creşterea obezităţii), în conformitate cu art. art. 6, 8, 9 şi 50 din Legea nr.10-XVI din 3 februarie 2009 privind supravegherea de stat a sănătăţii publice, art.3 din Legea ocrotirii sănătăţii nr. 411-XIII din 28 martie 1995, precum şi în scopul implementării Strategiei naţionale de prevenire şi control al bolilor netransmisibile pe anii 2012–2020, aprobată prin Hotărârea Parlamentului nr. 82 din 12 aprilie 2012, având în vedere avizul pozitiv al Comisiei consultative pentru probleme sociale, în temeiul art. art. 43 al. (1) lit. (j) , 46 din Legea nr.436-XVI din 28 decembrie 2006 privind administraţia publică locală, Consiliul raional Telenești,

**D E C I D E:**

1. Se ia act de Raportul prezentat de către Medicul - șef al Centrului de Sănătate Publică Telenești, Dl Eugen Manoli, cu privire la necesitatea elaborării, aprobării și implementării Planului de acțiuni de prevenire și control a maladiilor netransmisibile în raion pe anii 2017-2020, anexa nr.1 și Nota informativă cu privire la aprobarea şi finanţarea cheltuielilor Planului Teritorial de acţiuni pentru anii 2017-2020 privind implementarea strategiei naţionale de prevenire şi control al bolilor netransmisibile pe anii 2012-2020, anexa nr. 2.

2. Se aprobă:

a) Planul raional de acţiuni pentru anii 2016/2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020, (anexa 3);

b) Componenţa nominală a Consiliului Raional de Coordonare a Planului raional de acţiuni pentru anii 2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020 (anexa nr. 4);

 c) Regulamentul Consiliului raional Teleneşti de coordonare a Planului raional de acţiuni pentru anii 2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020 (anexa nr. 5);

3. Direcţiile şi serviciile Consiliului raional, conform competențelor funcționale, autorităţile publice locale de nivelul I, conducătorii serviciilor descentralizate şi desconcentrate în teritoriu, Instituțiile medico sanitare publice din raion, vor asigura, în limitele competenţelor atribuite, realizarea acţiunilor incluse în Planul raional de acţiuni pentru anii 2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020;

4. Centrul de Sănătate Publică Telenești, va raporta anual, până la 31 martie, Ministerului Sănătăţii și Consiliului raional, despre executarea Planului raional de acţiuni pentru anii 2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020.

5. Finanţarea acţiunilor prevăzute în Planul raional de acţiuni pentru anii 2017-2020 privind implementarea Strategiei naţionale de prevenire şi control al bolilor netransmisibile pe anii 2012–2020 se va efectua din contul şi în limitele mijloacelor bugetului public naţional, precum şi din alte surse,conform legislaţie.

6. Controlul îndeplinirii deciziei date se pune în seama vicepreşedintelui raional Teleneşti d-nei Ecaterina Furculiţă.

 7. Prezenta decizie urmează a fi adusă la cunoştinţa persoanelor vizate şi intră în vigoare la data publicării pe site-ul oficial al Consiliului raional [www.telenesti.md](http://www.telenesti.md) şi/sau site-ul [www.actelocale.md](http://www.actelocale.md) .

**Preşedintele şedinţei Vasile Guzun**

**Secretarul Consiliului Raional Sergiu Lazăr**

Anexa nr. 1

la decizia nr. 1/\_\_\_ din 26 ianuarie 2017

**Raportul**

cu privire la necesitatea elaborării, aprobării și implementării Planului de acțiuni de prevenire și control a maladiilor netransmisibile în raion pe anii 2017-2020

 Strategia de prevenire și control a bolilor netransmisibile actual reprezintă o politică de planificare a măsurilor orientate spre reducerea, impactul lor asupra sănătății publice în raion.

 Din an în an bolile netransmisibile sunt în continuă creștere, anual 2/3 din decese la nivel de țară sunt cauzate de aceste boli.

 Bolile netransmisibile în R. Moldova au devenit cauza principală a morbidității, mortalității premature cu cheltuieli impunătoare de asistență medicală, socială, de tratament, pensionare timpurie, greu suportate de persoana bolnavă, familia sa, de sistemul asigurării medicale și sociale.

 Bolile netransmisibile sunt legate prin factori de risc, determinate ce stau la bază pentru intervenții comune.

 Principalele cauze de deces în țară sunt bolile cardiovasculare (57,4%), cancerele (14,5%), bolile aparatului digestiv (9,1%), bolile respiratorii cronice (4,8%), leziunile și otrăvirile (7,8), diabetul zaharat (1,1). Acest spectru de maladii au definit 87 % din totalitatea cazurilor de deces.

 Pe parcursul a. 2015 în raion au fost înregistrate 6835 cazuri noi de maladii netransmisibile ce constituie 10836,0 la 100 mii populație,în 2016 au fost înregistrate 5327 cazuri noi, ce constitue 8523 cazuri la 100 mii populație.

 După formele nozologice în raion pe primul loc în anul 2016 se clasifică maladiile prin leziuni traumatice cu 1544 cazuri noi, cu indicele 2470,0 la 100 mii populație,pe locul II se află bolile aparatului cardiovascular cu 1224 cazuri noi, cu indicele 1958,4 la 100 mii populație,pe locul III bolile aparatului respirator cu 1094 cazuri și indicele 1750,4 la 100 mii populație.

 În anul 2015 indicele mortalității, natalitatea 9,3. Sporul natural egal cu -3,8. În a. 2016 indicele mortalității fiind de 13,5, natalitatea de 10,4. Sporul natural fiind la fel cu minus. Speranța de viață la bărbați în anul 2015 constituie 62,1, la femei 77,4 ani. În anul 2016 speranța de viață a trecut la bărbați pînă la 62,6, femei 69,5 ani.

Cazurile de deces pe principalele nozologii în anii 2015-2016

|  |  |  |
| --- | --- | --- |
| Nozologie | 2015 | 2016 |
| cazuri | % | cazuri | % |
| Maladii cardiovasculare | 434 | 52,8 | 426 | 52,0 |
| Tumori | 109 | 12,9 | 116 | 14,2 |
| Ceroze hepatice | 78 | 9,3 | 76 | 9,2 |
| Boli cronice ale aparatului respirator | 63 | 7,5 | 38 | 4,6 |

 În structura cazului de deces pe I loc le revin maladiilor cardiovasculare (52,8 – 52,0 %) apoi tumorilor (12,9 – 14,2 %), cerozelor hepatice (93 %), traume (7,7 – 5,4 %), maladiile aparatului respirator (7,5 – 4,6 %) din numărul total de decese.

Morbiditatea prin maladii netransmisibile la copii 0-17 ani

în anii 2015-2016

|  |  |  |
| --- | --- | --- |
| Nozologie | 2015 | 2016 |
| cazuri | la 1000 copii | cazuri | la 1000 copii |
| Boli obstructive al căilor aparatului respirator | 1747 | 137,7 | 1990 | 159,2 |
| Leziuni traumatice | 304 | 32,3 | 101 | 8,08 |
| Boli ale aparatului vizual | 267 | 21,4 | 261 | 20,8 |
| Boli ale aparatului digestiv | 200 | 17,7 | 188 | 15,04 |
| Bolile sîngelui, organelor hemapoetice | 197 | 15,7 | 193 | 15,44 |
| Boli ale sistemului nervos | 139 | 11,1 | 132 | 10,56 |

 Din morbiditatea generală prin maladii netransmisibile 27 % le revin copiilor la vîrsta 0-17 ani. După nozologie I loc îl ocupă maladiile aparatului respirator, locul II maladiile aparatului vizual, locul III bolilor sîngelui și locul IV bolile aparatului digestiv.

Din informația expusă reesă că maladiile netransmisibile sunt în continuă creștere și povara lor rămîne a fi problemă socială, economică pentru sănătatea publică.

În acest context este necesar ca la ședința Consiliului raional de discutat și aprobat:

* Planul de acțiuni elaborat pentru anii 2016-2020, privind implementarea strategiei naționale de prevenire și control al bolilor netransmisibile pe anii 2016-2020 cu anexele 1, 2.

**Medic şef Sanitar de Stat**

**al raionului Teleneşti Eugen Manoli**

Anexa nr. 2

la decizia nr. 1/\_\_\_ din 26 ianuarie 2017

**Nota informativă**

**cu privire la aprobarea şi finanţarea cheltuielilor Planului Teritorial de acţiuni pentru anii 2017-2020 privind implementarea strategiei naţionale de prevenire şi control al bolilor netransmisibile pe anii 2012-2020**

**Iniţiatorul Planului:**

 - Proiectul Deciziei consiliului raional cu privire la aprobarea şi finanţarea cheltuielilor Planului Teritorial de acţiuni pentru anii 2016-2020 privind implementarea strategiei naţionale de prevenire şi control al bolilor netransmisibile pe anii 2012-2020 afost elaborat de Centru de Sănătate Publică raonal Teleneşti în colaborare cu IMSP din raion în baza cheltuielilor Planului Naţional de acţiuni pentru anii 2016-2020 privind implementarea strategiei naţionale de prevenire şi control al bolilor netransmisibile pe anii 2012-2020.

 **Reglamentarea juridică:**

 - Planul este elaborat în conformitate cu prevederile Legii ocrotirii sănătăţii nr. 411-XIII din 28.03.1995, Legii nr. 10-XVI din 3 februarie 2009 privind supravegherea de stat a sănătăţii publice, Strategiei Naţionale de Sănătate Publică pentru anii 2014-2020, aprobată prin Hotărîrea Guvernului nr.1032 din 20 decembrie 2013, cheltuielilor Planului Naţionalde acţiuni pentru anii 2016-2020 privind implementarea strategiei naţionale de prevenire şi control al bolilor netransmisibile pe anii 2012-2020 aprobat prin Hotărîrea Guvernului Republicii Moldova Nr.403 din 06 aprilie 2016.

**Scopul Planului** este:

 - reducerea morbidităţii, invalidităţii şi mortalităţii premature cauzate de bolile netransmisibile.

 - reducerea impactului bolilor netransmisibile asupra sănătăţii publice în raionul Teleneşti;

 - reducerea influenţei factorilor de risc comportamentali (consumul nociv de alcool,consumul tutunului,creşterea obezidităţii).

 **Argumentarea:**

 **-** din an în an bolile netransmisibile sunt în continuă creştere ( de la 68,6 în anul 2013 pînă la 98,6 la 100 mii populaţie în anul2015)

 - bolile netransmisibile au devenit în ultimile decenii cauza principală a morbidităţii premature a populaţiei raionului( 87% din totalitatea cazurilot de deces) şi invalidităţii timpurii:

 - bolile netransmisibile necesită cheltuieli impunătoare de asistenţă medicală, socială şi de tratament.

**Medic şef Sanitar de Stat**

**al raionului Teleneşti Eugen Manoli**

Anexa nr. 3

la decizia nr. 1/\_\_\_ din 26 ianuarie 2017

Planul de acţiuni pentru anii 2016/2017-2020 privind implementarea

Strategiei de prevenire şi control al bolilor netransmisibile pe anii 2012-2020 în raionul Teleneşti

|  |  |  |  |  |  |
| --- | --- | --- | --- | --- | --- |
| **Nr. d/o** | **Acţiunile întreprinse pentru realizarea obiectivelor** | **Termenele de realizare** | **Responsabilii de implementare** | **Costurile estimative pentru implementarea****acţiunilor, mii lei** | **Indicatorii de progres** |
| **ANII** |
| **2016** | **2017** | **2018** | **2019** | **2020** | **Total** |
| **1** | **2** | **3** | **4** | **5** | **6** | **7** | **8** | **9** | **10** | **11** |
| 1. **Obiectiv general: Dezvoltarea unui** **cadru intersectorial pentru prevenţia şi controlul bolilor netransmisibile**
 |
| * 1. ***Obiectiv specific: Consolidarea acţiunilor multisectoriale şi parteneriatelor pentru a accelera răspunsul în prevenţia şi controlul bolilor netransmisibile***
 |
| 1.1.1. | Monitorizarea anuală a implementării Planului de acţiuni şi informarea APL privind nivelul de realizare a planului şi progresele în prevenirea şi controlul bolilor netransmisibile  | Anual,aprilie | CSP,IMSP CS,IMSP SR |  |  |  |  |  |  | Raport de monitorizare a implementării Planului de acţiuni elaborat  |
| 1.1.2. | Evaluarea Planului de acţiuni privind performanţele ţintelor pentru prevenirea și controlul bolilor netransmisibile, valoarea inițială a anului 2013  | 2020 | CSP,IMSP SR,IMSP CS |  |  |  |  |  |  | Raport de evaluare a Planului de acţiuni elaborat |
| 1.1.3. | Crearea şi menţinerea unui portal web pentru asigurarea unei comunicări eficiente în domeniul prevenţiei şi controlului bolilor netransmisibile în teritoriu | 2017-2020 | CSP  |  |  |  |  |  |  | Portal web funcţional  |
| 1.1.4. | Formarea continuă a partenerilor din diferite sectoare nonmedicale în domeniul prevenţiei şi controlului bolilor netransmisibile | 2016 - 2020 | CSP,IMSP CS,IMSP SR,APL,Direcţia Educaţie |  |  |  |  |  |  | Numărul de instruiri organizateNumărul de materiale informative elaborateNumărul de persoane instruite |
| 1.1.5. | Realizarea activităţilor în domeniul sănătăţii mintale, conform Programului Naţional privind sănătatea mintală pentru anii 2012-2016, aprobat prin Hotărîrea Guvernului nr.1025 din 28 decembrie 2012, în limitele mijloacelor financiare alocate  | 2016 | Instituţiile Medico Sanitare Publice din raion ,Direcţia Asistenţă Socială şi Familie |  |  |  |  |  |  | Raport de monitorizare a activităşilor Programului elaborat |
| 1.1.6. | Elaborarea Programului teritorial privind sănătatea mintală | 2017-2021 | Instituţiile Medico-sanitare raionale, Direcţia Asistenţă Socială şi Familie |  |  |  |  |  |  | Program elaborat |
| 1.1.7. | Elaborarea Programului teritorial de profilaxie şi combatere a diabetului zaharat  | 2017-2021 | Instituţiile Medico-Sanitare Publice Centrele de Sănătate,IMSP Spitalul Raional,CNAM Orhei |  |  |  |  |  |  | Program elaborat |
| 1.1.8. | Realizarea activităţilor în prevenirea şi controlul diabetului zaharat, conform noului Program teritoriel de profilaxie şi combatere a diabetului zaharat pentru anii 2017-2021, în limitele mijloacelor financiare alocate  | 2017-2021 | Instituţiile MedicoSanitare Publice Centrele de Sănătate,IMSP Spitalul Raional,Direcţia Asistenţă Socială şi Familie |  |  |  |  |  |  | Numărul de rapoarte de monitorizare privind realizarea activităţlor ProgramuluiRaport de evaluare elaborat |
| 1.1.9. | Realizarea activităţilor în prevenirea şi controlul bolilor cardiovasculare, conform Programului teritorial de prevenire şi control al bolilor cardiovasculare pentru anii 2014-2020, aprobat prin Hotărîrea Guvernului nr. 300 din 24 aprilie 2014, în limitele mijloacelor financiare alocate  | 2016-2020 | Instituţiile MedicoPublice Centrele de Sănătate,IMSP Spitalul Raional,Direcţia Asistenţei Sociale şi Familiei |  |  |  |  |  |  | Numărul de rapoarte de monitorizare privind realizarea activităţilor ProgramuluiRaport de evaluare elaborat |
| 1.1.10. | Elaborarea Programului teritorial de control al cancerului | 2016  | IMSP CS,IMSP SR,CNAM Orhei,Direcţia Agricolă raională  |  |  |  |  |  |  | Program elaborat |
| 1.1.11. | Realizarea activităţilor în prevenirea şi controlul cancerului, conform noului Program teritorial de control al canceruluiîn Republica Moldova pentru anii 2016-2025, în limitele mijloacelor financiare alocate  | 2016-2020 | IMSP CS,IMSP SR,Direcţia Protecţiei Sociale şi Familiei,Compania de Asigurări în Medicină Orhei |  |  |  |  |  |  | Raport de monitorizare a activităţilor Programuluielaborat Numărul beneficiarilor de ajutor material unic din fondurile republicane şi locale de susţinere socială a populaţiei Raport de evaluare elaborat |
| 1.1.12. | Realizarea activităţilor de reducere a afecţiunilor determinate de deficienţa de fier şi acid folic, conform Programului teritorial de reducere a afecţiunilor determinate de deficienţa de fier şi acid folic pînă în anul 2017, aprobat prin Hotărîrea Guvernului nr.171 din 19 martie 2012, în limitele mijloacelor financiare alocate  | 2016-2017 | CSP,IMSP CS,IMSP Spitalul Raional,CNAM Orhei,DRSA  |  |  |  |  |  |  | Raport de monitorizare a activităţilor Programului elaborat |
| ***1.2.* Obiectiv specific: *Dezvoltarea sistemului teritorial de supraveghere a bolilor netransmisibile şi a factorilor de risc*** |
| 1.2.1. | Evaluarea , colectarea, analiza şi raportarea la nivel local şi naţional privind monitorizarea bolilor netransmisibile şi a factorilor de risc ce le determină | 2016-2020 | CSP,IMSP |  |  |  |  |  |  | Raport de evaluare |
| 1.2.2. | Efectuarea studiilor teritoriale asupra populaţiei din grupurile ţintă prestabilite privind factorii de risc în dezvoltarea bolilor netransmisibile | 2016-2019 | CSP,IMSP CS,IMSP SR,Direcţia Educaţie |  |  |  |  |  |  | Numărul de studii realizateRapoarte asupra rezultatelor studiilor efectuate |
| 1. **Obiectiv general: Reducerea factorilor de risc al bolilor netransmisibile**
 |
| ***2.1. Obiectiv specific: Reducerea nivelului de expunere a populaţiei la factorii de risc modificabili comuni pentru bolile netransmisibile prioritare*** |
| 2.1.1. | Realizarea activităţilor de reducere a consumului nociv de alcool, conform Programului naţional şi teritorial privind controlul alcoolului pe anii 2012-2020, aprobat prin Hotărîrea Guvernului nr.360 din 6 iunie 2012, în limitele mijloacelor financiare alocate  | 2016- 2020 | CSP,IMSP CS,IMSP SR,Direcţia Protecţiei Sociale şi Familiei,Direcţia Educaţie,APL,Organele de Drept |  |  |  |  |  |  | Numărul de rapoarte de monitorizare privind realizarea activităţilor ProgramuluiRaport de evaluare elaborat |
| 2.1.2. | Realizarea activităților de reducere a consumului de tutun și a expunerii la fum, conform Programului naţional privind controlul tutunului pentru anii 2012-2016, aprobat prin Hotărîrea Guvernului nr. 100 din 16 februiarie 2012, în limitele mijloacelor financiare alocate  | 2016 | CSP,IMSP CS,IMSP SR,Direcția Protecţiei Sociale şi Familiei,Direcția Educație ,Organele de Drept |  |  |  |  |  |  | Raport de monitorizare a activităţilor Programului elaborat |
| 2.1.3  | Realizarea activităţilor de reducere a bolilor netransmisibile legate de dietă, subnutriţie şi deficienţe nutriţionale, conform Programului naţional în domeniul alimentaţiei şi nutriţiei pentru anii 2014-2020şi Planului  de acţiuni pentru anii 2014-2016 privind implementarea Programului naţional, aprobate prin Hotărîrea Guvernului nr.730 din 8 septembrie 2014, în limitele mijloacelor financiare alocate | 2016-2020 | CSP,IMSP CS,IMSP SR,Direcţia Protecţiei Sociale şi Familiei,Direcţia Educaţie  |  |  |  |  |  |  | Numărul de rapoarte de monitorizare privind realizarea activităţilor ProgramuluiRaport de evaluare elaborat |
| ***2.2 . Obiectiv specific: Reducerea cu cel puţin******5% a inactivităţii fizice şi sedentarismului în rîndul populaţiei*** |
| 2.2.1. | Organizarea campaniilor publice de promovare a culturii fizice, orientate spre comunitate, familie şi individ | 2016-2020 | **Direcţia Educaţie ,CSP,IMSP** din raion |  |  |  |  |  | În limitele alocaţiilor bugetare şi alte surse financiare | Numărul de campanii organizate 70% din populaţia generală cunosc despre iportanţa activităţilor fizice |
| 2.2.2. | Elaborarea planurilor localităţilor cu includerea pistelor pentru ciclism şi mers sportiv | 2016-2020 | Autorităţile administrației publice locale,Direcţia Educaţie,IMSP,CSP  |  |  |  |  |  | Bugetele locale, mijloacele partenerilor de dezvoltare, investiţii private, alte surse | Numărul de planuri de urbanism elaborate şi aprobate |
| 2.2.3. | Crearea în localităţi a pistelor pentru ciclism şi a spaţiilor de joacă şi activitate fizică sigure | 2016-2020 | Autorităţile administraţiei publice locale  |  |  |  |  |  | Bugetele locale, mijloacele partenerilor de dezvoltare, investiţii private, alte surse | Numărul de piste şi spaţii de joacă şi activitate fizică create și sigure  |
| 2.2.4. | Promovarea iniţiativelor de restabilire a secţiilor sportive, taberelor sportive şi terenurilor sportive pentru a încuraja practicarea activităților fizice printre copii și tineri  | 2016-2017 | Direcția Educaţie, CSP,APL |  |  |  |  |  |  | Numărul de activităţi desfăşurate sau campanii de promovare  |
| 2.2.5. | Renovarea şi construcţia terenurilor sportive în localităţile raionului | 2016-2020 |  APL,Direcţia Educaţie**,Agenţi Economici**  |  |  |  |  |  | În limitele alocaţiilor bugetare şi alte surse financiare | Numărul de terenuri sportive renovate şi construite |
| **Obiectiv general: Consolidarea eforturilor** **sistemului de sănătate în prevenţie şi controlul bolilor netransmisibile** |
| ***3.1. Obiectiv specific:* Sporirea cu 20%**c**ătre anul 2020 a activităţilor organizate de sistemul de sănătate axate pe prevenţie şi controlul bolilor netransmisibile** |
| 3.1.1. | Instruirea continuă a cadrelor medicale în domeniul prevenţiei, diagnosticului precoce şi managementului bolilor netransmisibile  | 2016-2020 | CSP,IMSP CS,IMSP SR |  |  |  |  |  |  | Curriculumuri de instruire elaborate80% personal medical instruit |
| 3.1.2. | Identificarea şi implementarea unor modalităţi flexibile de stimulare a lucrătorilor medicali în derularea activităţilor de educare a pacienţilor în domeniul prevenţiei bolilor netransmisibile şi promovării sănătăţii | 2016 | IMSP CS,IMSP SR,CSP,Compania de Asigurări în Medicină |  |  |  |  |  |  | Indicatorii de performanţă identificaţi şi aprobaţiRaport de monitorizare privind implementarea indicatorilor  |
| ***3.2. Obiectiv specific: Asigurarea accesului echitabil la servicii medicale calitative, punînd accentul pe asistenţa medicală primară*** |
| 3.2.1. | Revederea şi suplinirea listei medicamentelor compensate pentru controlul bolilor netransmisibile | 2016-2020 | IMSP CS,IMSP SR,Compania Naţională de Asigurări în Medicină |  |  |  |  |  |  | Listă revizuităNumărul de medicamente compensate incluse pentru controlul bolilor netransmisibile |
| 3.2.2 | Dezvoltarea parteneriatelor public-private pentru serviciile de îngrijiri paliative | 2017-2020 | IMSP CS,IMSP SR, Direcţia Protecţiei Sociale şi Familiei |  |  |  |  |  |  | Numărul de acorduri de parteneriat încheiate |
| **Obiectiv general: Fortificarea componentei de promovare a sănătăţii şi creşterea nivelului de responsabilitate a cetăţenilor pentru propria sănătate**  |
| ***4.1. Obiectiv specific: Creşterea către anul 2020 a ponderii populaţiei ce posedă cunoştinţe şi atitudini pozitive pentru practici sănătoase în vederea prevenirii bolilor netransmisibile cu 10% la adulţi şi cu 25% la copii şi tineri, şi pînă la*** ***5% a populaţiei ce a adoptat aceste practici*** |
| 4.1.1. | Realizarea campaniilor de informare şi comunicare în cadrul programelor elaborate şi aprobate în domeniul controlului bolilor netransmisibile şi a factorilor prioritari de risc | 2016-2020 | Ministerul Sănătăţii, CSP,IMSP CS,IMSP SR,Direcţia Educaţie, Direcţia Protecţiei Sociale şi Familiei, în colaborare cu mass-media şi organizaţiile neguvernamentale  |  |  |  |  |  |  | Numărul de campanii desfăşurate  |
| ***4.2 .Obiectiv specific: Crearea şi extinderea iniţiativelor de „medii sănătoase”***  |
| 4.2.1. | Fortificarea capacităţilor la nivel raional şi elaborarea suportului metodologic privind implementarea iniţiativei „Şcoli care promovează sănătatea”  | 2016-2017 | IMSP,CSP,Direcţia Educație,în parteneriat cu organizaţiile neguvernamentale  |  |  |  |  |  |  | Numărul de instruiriNumărul de materiale metodice elaborate |
| 4.2.2. | Crearea parteneriatelor publice private pentru asigurarea implementării cerinţelor/criteriilor „şcolilor care promovează sănătatea” în instituţiile de educaţie  | 2017-2020 | Autorităţile APL,Direcţia Educaţie în colaborare cu societatea civilă, Compania Naţională de Asigurări în Medicină |  |  |  |  |  |  | Acorduri de parteneriate public- privat semnate |

Anexa nr. 4

la decizia nr. 1/\_\_\_ din 26 ianuarie 2017

COMPONENŢA NOMINALĂ
 a Consiliului raional de coordonare a Planului raional de acţiuni

pentru anii 2017-2020 privind implementarea Strategiei naţionale de prevenire şi

control al bolilor netransmisibile pe anii 2012–2020

1. Ecaterina Furculiţă - Vicepreședinte al raionului, președinte al Consiliului;

2.Eugen Manoli - medic şef a CSP Teleneşti, vicepreședinte al Consiliului;

3.Nina Danilescu – asistentul medicului Șef al CSP Teleneşti, secretar al Consiliului;

**Membrii Consiliului:**

4. Eugenia Ioxa - şef al Direcţiei Generale Educaţie,

5. Angela Sîrbu - şef al Direcţiei Asistenţă Socială şi Protecţia Familiei,

6. Alexei Bivol - medic şef al IMSP Spitalul raional Teleneşti,

7. Aliona Nastas - director al IMSP Centrul de Sănătate Teleneşti,

8 Ion Veşcă - şef al Secției Situaţii Excepţionale,

9. Maria Nastas - şef al Direcţiei Raionale de Statistică,

 \*în caz de eliberare din funcţiile publice deţinute a unor membri ai Consiliului, atribuţiile lor în cadrul acestuia vor fi exercitate de persoanele nou-desemnate în funcţiile respective, fără a fi emisă o altă decizie a Consiliului raional.

Anexa nr. 5

la decizia nr. 1/\_\_\_ din 26 ianuarie 2017

REGULAMENTUL
Consiliului raional Teleneşti de coordonare a Planului raional de acţiuni

pentru anii 2017-2020 privind implementarea Strategiei naţionale de prevenire şi

control al bolilor netransmisibile pe anii 2012–2020

**I. Dispoziţii generale**

1. Consiliul raional de coordonare a Planului raional de acţiuni pentru anii 2016-2020 privind implementarea Strategiei naţionale de prevenire şi control al bolilor netransmisibile pe anii 2012–2020 (în continuare – Consiliu) in teritoriul raionului Teleneşti este creat în calitate de organ consultativ, pe lângă președintele raionului, fără statut de persoană juridică, pentru coordonarea tuturor proceselor necesare organizării eficiente a activităţilor din Planul raional si National de acţiuni pentru anii 2016-2020 privind implementarea Strategiei naţionale de prevenire şi control al bolilor netransmisibile pe anii 2012–2020 in teritoriul raionului Teleneşti.
2. Consiliul este constituit din reprezentanţi ai organelor administraţiei publice locale cu atribuţii în domeniu şi funcţionează pe baze obşteşti, reflectând priorităţile şi angajamentul în domeniul prevenirii şi controlului bolilor netransmisibile.
3. Misiunea Consiliului este de a eficientiza comunicarea şi colaborarea intersectorială în fortificarea activităţilor de prevenţie şi control al bolilor netransmisibile, conforme cu prevederile Strategiei naţionale de prevenire şi control al bolilor netransmisibile pe anii 2012–2020 şi cu legislaţia comunitară, precum şi stabilirea unui mecanism de implementare eficientă a activităţilor Planului raional de acţiuni pentru anii 2016-2020 privind implementarea Strategiei naţionale de prevenire şi control al bolilor netransmisibile pe anii 2012–2020.
4. Consiliul îşi desfăşoară activitatea în baza legislaţiei în vigoare şi a prezentului Regulament.

**II. Atribuţiile de bază ale Consiliului**

1. Consiliul exercită următoarele atribuţii:

1) coordonează implementarea activităţilor Planului raional de acţiuni pentru anii 2016–2020 privind implementarea Strategiei naţionale de prevenire şi control al bolilor netransmisibile pe anii 2012–2020, inclusiv evaluarea eficienţei Planului în cauză;

2) asigură participarea părţilor interesate în procesul de implementare a activităţilor de prevenire şi control al bolilor netransmisibile din Planul raional de acţiuni şi contribuie la stabilirea legăturilor durabile între toţi factorii-cheie de decizie, implicaţi în elaborarea, promovarea şi implementarea legislaţiei şi a politicilor publice în domeniul prevenirii şi controlului bolilor netransmisibile;

3) promovează parteneriatul intersectorial între instituţiile de stat şi neguvernamentale pentru o acţiune mai eficientă în prevenirea şi controlul bolilor netransmisibile şi asigură dialogul reciproc între organizaţiile de stat şi neguvernamentale din raionul Teleneşti;

4) coordonează procesul de elaborare şi de ajustare a legislaţiei naţionale în domeniul prevenirii şi controlului bolilor netransmisibile la legislaţia comunitară, precum şi procesul de implementare a legislaţiei şi a politicilor publice în domeniu;

5) facilitează colaborarea intersectorială pentru elaborarea politicilor publice destinate supravegherii şi controlului bolilor netransmisibile, prevenirii morbidităţii, dezabilităţii şi mortalităţii premature legate de bolile netransmisibile prioritare şi de factorii de risc ce le determină, coordonând punerea în aplicare a acestora.

**III. Atribuţiile conducerii şi membrilor Consiliului**

1. Preşedintele Consiliului exercită următoarele atribuţii:
2. convoacă şedinţele Consiliului;
3. conduce activitatea Consiliului;
4. semnează deciziile Consiliului şi exercită controlul executării acestora;
5. exercită şi alte funcţii în conformitate cu prezentul Regulament.
6. Vicepreşedintele Consiliului exercită atribuţiile preşedintelui, în lipsa acestuia.
7. Secretarul Consiliului asigură:
8. pregătirea materialelor pentru şedinţele Consiliului;
9. difuzarea deciziilor Consiliului membrilor acestuia, ministerelor, altor autorităţi administrative centrale şi instituţiilor interesate;
10. generalizarea rezultatelor privind executarea deciziilor adoptate şi informarea preşedintelui Consiliului despre aceasta;
11. elaborarea planurilor de activitate a Consiliului în baza propunerilor preşedintelui (vicepreşedintelui), membrilor Consiliului şi autorităţilor publice, inclusiv prezentarea lor spre examinare la şedinţele Consiliului;
12. altă activitate a Consiliului sub aspect organizatoric, analitic şi informativ.
13. Membrii Consiliului sunt obligaţi:
14. să-şi exercite atribuţiile în conformitate cu prezentul Regulament;
15. să participe la şedinţele Consiliului;
16. să informeze conducerea instituţiilor pe care le reprezintă despre deciziile adoptate în cadrul şedinţelor.

**IV. Organizarea activităţii Consiliului**

1. Consiliul îşi desfăşoară activitatea în şedinţe plenare, organizate cel puţin o dată în semestru.
2. Şedinţele Consiliului sunt deliberative dacă la ele participă majoritatea membrilor acestuia prezenţi.
3. La şedinţele Consiliului pot participa ca invitaţi şi alte persoane, reprezentanţi ai autorităţilor publice centrale şi locale, instituţiilor publice, întreprinderilor, mass-media, organizaţiilor neguvernamentale, organizaţiilor internaţionale şi ai altor beneficiari de informaţie, fără drept de vot.
4. Lucrările tehnice de secretariat se asigură de Centrul de Sănătate Publică.
5. Pentru realizarea misiunii sale, Consiliul are în drept să instituie grupuri tehnice de lucru pe diferite domenii specifice, care vor întruni specialiştii în domeniul prevenirii şi controlului bolilor netransmisibile din sectorul de stat, neguvernamental, precum şi parteneri pentru dezvoltare.

**V. Şedinţele Consiliului**

1. Şedinţele Consiliului sunt organizate la iniţiativa preşedintelui, vicepreşedintelui sau secretariatului Consiliului ori la solicitarea a 1/3 din membrii acestuia, cu informarea secretariatului cu o lună înainte despre această intenţie.
2. Ordinea de zi a şedinţelor Consiliului se întocmeşte de către secretar, la propunerea preşedintelui, şi se prezintă membrilor Consiliului pentru completări şi modificări cu cel puţin 14 zile lucrătoare înainte de convocarea şedinţei, după care se prezintă spre aprobare preşedintelui Consiliului cu cel puţin 7 zile lucrătoare înainte de convocarea şedinţei.
3. Ordinea de zi definitivată se aduce la cunoştinţa membrilor Consiliului şi, după caz, persoanelor invitate cu cel puţin 5 zile lucrătoare înainte de convocarea şedinţei.
4. Şedinţele sunt prezidate de preşedintele Consiliului sau de vicepreşedinte, în lipsa acestuia.
5. Procesul-verbal al şedinţei Consiliului se întocmeşte de către secretarul acestuia, în termen de cel mult 2 zile lucrătoare de la data desfăşurării şedinţei şi se semnează de către preşedintele şi secretarul Consiliului.

**VI. Deciziile Consiliului**

1. În exercitarea atribuţiilor sale, Consiliul adoptă decizii în problemele ce ţin de competenţa sa.
2. Deciziile Consiliului se adoptă cu votul majorităţii membrilor Consiliului prezenţi la şedinţă. Membrii Consiliului sunt parteneri egali, cu drepturi depline de participare şi implicare în procesul de luare a deciziilor şi au dreptul de a-şi delega votul reprezentanţilor autorizaţi de ei.
3. Deciziile Consiliului sunt semnate de către preşedintele acestuia.
4. Deciziile Consiliului au un caracter consultativ pentru toate autorităţile publice participante la implementarea Planului raional de acţiuni pentru anii 2016-2020 privind implementarea Strategiei naţionale de prevenire şi control al bolilor netransmisibile pe anii 2012–2020, la ajustarea cadrului legal în domeniul prevenirii şi controlului bolilor netransmisibile la prevederile UE şi la stabilirea unui mecanism de implementare eficientă a activităţilor în domeniul supravegherii şi controlului bolilor netransmisibile.